Source: https://www.jogiforum.hu/hirek/40270
Timestamp: 2019-04-25 21:53:51
Document Index: 4364575

Matched Legal Cases: ['bíróság ', 'bíróság ', 'bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság\n', 'Bíróság ', 'Kúria ']

A tanulási nehézségekkel küzdő gyermekek védelmében - Az Alkotmánybíróság jogalkotásra hívta fel az Országgyűlést | hírek | Jogi Fórum ﻿
A tanulási nehézségekkel küzdő gyermekek védelmében - Az Alkotmánybíróság jogalkotásra hívta fel az Országgyűlést
2019.03.22. Jogi Fórum / Alkotmánybíróság
Az Alkotmánybíróság megállapította: az Országgyűlés mulasztásban megnyilvánuló alaptörvény-ellenességet idézett elő azáltal, hogy nem alakított ki a beilleszkedési, tanulási, magatartási nehézséggel küzdő tanulókra vonatkozóan az egyéni szempontok mérlegelését lehetővé tevő olyan további kedvezményeket, amelyek a közoktatás során maradéktalanul biztosítják védelmüket. Az Alkotmánybíróság felhívja az Országgyűlést, hogy jogalkotói feladatának 2019. június 30. napjáig tegyen eleget.
Az Alkotmánybíróság eljárása 53 országgyűlési képviselő indítványa alapján indult. Az indítványozók a nemzeti köznevelésről szóló törvény azon módosítását támadták, amely az eddig minden tanulóra kiterjedő mentesítési lehetőséget a sajátos nevelési igényű tanulókra szűkítette. A korábbi szabályozás valamennyi olyan tanuló számára lehetővé tette az érdemjegyekkel történő értékelés alóli, valamint egyes tantárgyak, vagy tantárgyrészek alóli mentesítést, akiknél szakértői vélemény erre alapot adott. Az indítványozók álláspontja szerint a mentesítés lehetőségétől eleső tanulók hátrányos megkülönböztetést szenvednek el, részben azért, mert számukra teljesíthetetlen követelményeknek kell megfelelniük. Emellett nézetük szerint a támadott rendelkezések sértik a tanulók művelődéshez való jogát is.
Az Alkotmánybíróság felhívására az emberi erőforrások minisztere hangsúlyozta: a beilleszkedési, tanulási, magatartási nehézség a sajátos nevelési igénnyel szemben érdemben fejleszthető, nem olyan károsodás, amely akadályozná a társadalmi szerepvállalást. Amennyiben a felmentés következtében a tanuló nem sajátít el alapvető tudástartalmakat, hátrányba kerülhet a többi tanulóval, később pedig a többi munkavállalóval szemben.
Az Alkotmánybíróság megállapította: bár a két tanulói csoport a különleges oktatási igény alapján összehasonlítható, a köztük való különbségtétel nem önkényes, mivel eltérő mértékű tanulási nehézségekkel rendelkeznek. Kizárólag az egyéni szempontok vizsgálatát követően állapítható meg, hogy az értékelés bevezetése a konkrét tanulóra nézve hátrányt jelent-e, vagy eredményes. Nem nevesíthető olyan egységes csoport, amelyet a szabályozás hátrányosan érintene. Az Alkotmánybíróság szerint a támadott rendelkezés a tanulók művelődéshez való jogát sem akadályozza, az Alaptörvényből ugyanis nem vezethető le alanyi jogosultság valamely tantárgy alóli felmentésre. Mindezek alapján a testület az indítványt elutasította.
Mindazonáltal az Alkotmánybíróság határozatában kiemelte: az Alaptörvény minden gyermek számára alanyi jogként biztosítja a megfelelő testi, szellemi és erkölcsi fejlődéshez szükséges védelmet. Ahhoz, hogy a tanulási nehézségekkel küzdő gyermekek a jövő generációinak aktív tagjaivá tudjanak válni, olyan közoktatási szabályrendszer fenntartása szükséges, amely képes megfelelni az ő speciális igényeiknek. A testület megállapította: a hatályos rendelkezések nem biztosítják megfelelően a tanulók egyéni képességeikhez igazodó fejlődését. Az állam a közoktatás átalakításakor nem számolhat fel valamely szakmailag indokolt kedvezményt anélkül, hogy ezzel egyidejűleg ne gondoskodna más, a megszüntetett kedvezménnyel egyenértékű könnyítésről, így az Alkotmánybíróság - hivatalból eljárva - a jogalkotó mulasztását állapította meg. Az Alkotmánybíróság hangsúlyozta, hogy a különböző szakmai módszertani álláspontok alkalmasságának, eredményességének megítélése nem tartozik az Alkotmánybíróság hatáskörébe, az ugyanis szakmai és nem alkotmányossági kérdés.
A határozat teljes szövege elérhető az Alkotmánybíróság honlapján (alkotmanybirosag.hu). A határozathoz Szabó Marcel alkotmánybíró párhuzamos indokolást, Czine Ágnes, Dienes-Oehm Egon, Stumpf István és Szívós Mária alkotmánybíró pedig különvéleményt csatolt.
A nemzeti köznevelésről szóló törvény értelmében a sajátos nevelési igényű gyermek, tanuló az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.
A beilleszkedési, tanulási, magatartási nehézséggel küzdő gyermek, tanuló az a különleges bánásmódot igénylő gyermek, tanuló, aki a szakértői bizottság szakértői véleménye alapján az életkorához viszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat, de nem minősül sajátos nevelési igényűnek.
Meddig tart a véleménynyilvánítás alkotmányosan védett köre? - Alaptörvény-ellenes bírósági határozat - Alkotmánybírósági döntés (2019.04.25.)
Válhat-e a véleménynyílvánítás társadalomra veszélyessé? - Az Alkotmánybíróság döntést hozott (2019.04.24.)
Sérti-e a Balaton törvény a tulajdonhoz és a vállalkozáshoz való jogot? - Az Alkotmánybíróság döntést hozott (2019.04.10.)
Érvénytelen-e közjogilag az Mt. módosítás és közigazgatási bírósági törvény? - Az Alkotmánybírság döntést hozott (2019.04.09.)
A köztisztviselői döntések aktanyilvánosságának korlátai - Egy alaptörvény-ellenes kúriai ítélet - Az Alkotmánybíróság döntése (2019.04.08.)
Kényelmetlen börtönök? - Kártérítés alapvető jogokat sértő elhelyezési körülmények miatt - A Szögi család ügyének margójára (2019.04.10.)
A nemi élet szabadsága - A szexualitás, az önrendelkezési jog és a büntetőjog háromágú problematikája (2019.04.01.)
Amitől nem sérül a tisztességes eljáráshoz való jog - Az Alkotmánybíróság döntést hozott (2019.03.19.)
Változások a büntető eljárásjogban és büntetés-végrehajtási jogban - Igazságügyi miniszteri rendeletek léptek hatályba (2019.04.24.)
Elindult az Indokolások Tára - A jogszabályok indoklása a Nemzeti Jogszabálytár felületén is kereshető! (2019.04.11.)
Betiltják a városnéző sétákat Amszterdam vöröslámpás negyedében - Idegenforgalmi adót vetettek ki a jegyekre (2019.04.02.)
Minőségi oktatás a fogyatékossággal élő gyermekek számára - A Bizottság nyilvántartásba vette az európai polgári kezdeményezést (2019.03.07.)
Önkéntes gyerekjogi előadókat keres az UNICEF - Ébresztő-óra program - Még lehet jelentkezni! (2019.02.25.)
Kedvezményes hitelek, kibővített CSOK, támogatott autóvásárlás - Hét pontos családvédelmi akciótervet jelentett be a miniszterelnök (2019.02.15.)
Egy sajátos nevelési igényű tanuló fejlesztésének elmaradásáról - A garanciális szabályok betartására szólít fel az ombudsman (2019.02.04.)
Anomáliák az iskolaérettség megállapítására irányuló eljárásoknál - Ombudsman: Ellentmondásos szabályozás húzza el a procedúrát (2018.12.14.)
Megdöntött apasági vélelmek - A gyermek apjának státuszával felmerülő peres és peren kívüli megoldások
Meddig tart a véleménynyilvánítás alkotmányosan védett köre? - Alaptörvény-ellenes bírósági határozat - Alkotmánybírósági döntés
Az online terrorista tartalmakat egy órán belül el kellene távolítani - Az új uniós joganyag azonban nem rögzít szűrési kötelezettséget
20 millióval nem tudott elszámolni, 300 ezres pénzbüntetésre ítélték - Ítélet a Parlamenten kívüli pártelnök csalási ügyében
Bírósági fogalmazók nemzetközi megmérettetésen - Megkezdődött az Európai Igazságügyi Képzési Hálózat THEMIS-A elődöntője
Dönts a jövődről! - Május 26-dikán lesz a magyar EP-választás - A Parlament kisfilmmel sarkall a részvételre - Itt megtekinthető!
Az elővásárlási jog alakulása földek eladása esetén - A legfontosabb szabályok a bírói gyakorlat tükrében
Változások a büntető eljárásjogban és büntetés-végrehajtási jogban - Igazságügyi miniszteri rendeletek léptek hatályba
A letartóztatás friss gyakorlatáról és az EJEB kapcsolódó esetjogáról - Ingyenes képzés ügyvédeknek - 2019. május 6.
Válhat-e a véleménynyílvánítás társadalomra veszélyessé? - Az Alkotmánybíróság döntést hozott
Állandósult határzárak a schengeni térségben - Az uniós belső határellenőrzések problematikája
Családi kisokos bírósági dolgozóknak - Családtámogatási lehetőségek A-tól Z-ig 2019-ben - OBH kiadvány
Emberi Jogi Enciklopédia - Egy hiánypótló kiadvány magyar nyelven! - Kerekasztal beszélgetés a műről az idei könyvfesztivál keretében
A végrehajtási eljárás felfüggesztésének esetei - Méltányolható körülmények a bírói gyakorlat tükrében
Eredménytelenül kért vesztegetési összeget a NAV alkalmazott - Akár 5 évnyi szabadságvesztésre is ítélheti a bíróság
Szükséges-e vámhatósági igazolás a termékexport adómentességéhez? - Uniós jogot sért a magyar áfatörvény az Európai Bíróság döntése alapján
Mikor érvénytelen a devizahitel szerződés? - Száznegyven ügyet vizsgált meg a Kúria Konzultációs Testülete